Hjørring Tennisklub lægger i denne weekend grus til de indledende kampe ved jysk mesterskab for U14-spillere. Weekenden over skal talentfulde tennisspillere fra hele Jylland over mere end 60 kampe i både single og double afgøre, hvem af dem, der går videre til finalestævnet på lørdag i Aars. Her samles finalisterne fra de øvrige ungdomsrækker for i 23 finaler at kæmpe om, hvem der kan kalde sig Jyllands bedste. En af lørdagens deltagere var 14-årige Valeriia Bazhanova fra Aalborg, der lever og ånder for tennis. - Mit liv er 95 procent tennis. Det gør mig bare glad, for jeg elsker det, siger Valeriia, der med sin familie kom til Danmark fra Ukraine for to år siden. Hun drømmer om at blive verdens bedste tennisspiller, og hun træner derfor dagligt både i klubben, men også med sine brødre og sin far, der hjælper hende med løbe, - styrke- og mentaltræning. - Mentaltræning er det samme i næsten alle sportsgrene, så de hjælper mig med, hvad man tænker før, under og efter kampen, siger Valeriia Bazhanova.

Referat:
Jyllands bedste U14-spillere er i weekenden samlet til indledende runder.